Магу адзначыць і ўзровень беларускіх фільмаў на “Анімаёўцы”: вы павінны ганарыцца, да прыкладу, стужкай “Лыжка для салдата” Ірыны Тарасавай. Бачыла я і карціны Міхаіла Тумелі, якія зроблены ў тэхніцы выцінанкі: гэта вельмі прыгожа. Лічу, што ваша анімацыя можа быць папулярнай ва ўсім свеце, толькі трэба больш распавядаць пра яе. У вашай краіны ёсць свае гісторыя — і, адпаведна, свая анімацыя.